Enzo Duse

Biografia 
Enzo Duse el zera nato a Viładoxe (RO) el 2 de diçenbre 1901, el zera el fioło del farmacista del paexe, Gaetano, sindaco dal 1902 al 1906.

Inte el 1906 el pare co la fameja el se trasferise a Rovigo e - inte el 1919 a Venesia che ła diventarà ła so sità de adosion.

A sołi 18 ani, poco dopo ła fin de ła Grande Guera el xe zà redatore de ła Gazzetta di Venezia, par pasar, inte el 1922, al Gazetin prima come inviado special e po' come critico cinematografego.

Inte el fratempo el taca a scrivare commedie, sia in italian che in vèneto.

De area liberałe, no 'l gaveva vołesto aderir al fasismo e questo a ghe ga creà non pochi problemi, soratuto quando - col dramaturgo Sem Benelli - el se zera fato promotore de ła Lega Italica imediatamente siolta dal fasismo co decreto ministeriałe.

Inte i dì ca xe seguìi ła fin del fasismo (25 de lujo 1943), el xe entrà inte el comitato de diresion del Gazetin e questo, col successivo ritorno al potere del fasismo republican sostegnù dai todeschi, el ghe xe costà na condana a diexe ani de prexon ała cuałe el xe riusìo a scanpare scondendose.

Entrà inte ła Resistensa, el ga cołaborà col Comitato de Liberasion Nasionałe de Udine.

A guera finìa el diventa diretore responsabiłe de Veneto Liberale, del Giornale delle Venezie e, fin al 1950 diretor de ła Gazzetta Veneta.

Inte el fratenpo el continuava a scrivare comedie in italian e veneto fin ała morte avegnù prematuramente el 7 de lujo 1963 a Venesia.

El comune de Viładoxe el ghe ga dedicà na via.

 Opere 
 1926 - Quelle oneste signore 
 1929 - La veste di Raso
 1931 - Favola senza morale
 1937 - Ladri
 1938 - Introduzione alla vita eroica
 1939 - Maddalena occhi di menta
 1939 - Nemici dell'amore
 1943 - Virgola
 1945 - Quel si famoso
 1945 - Jou-jou
 1947 - Bona fortuna Piero
 1947 - Cavalcata
 1947 - Il sei di gennaio
 1949 - Le zitelle di via Hydar
 1951 - Carte in tavola
 1951 - Corpo a corpo coniugal
 1954 - Mato par le done
 1955 - Poker d'amore

Duse, Enzo